10. Forslag til lokalplan nr. 390 - Boligområde vest for Elmelundsvej i [adresse] (Åben)
Tidl. politisk behandling PU, 11.08.20, pkt. 95
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til "Forslag til lokalplan nr. 390 for et boligområde vest for Elmelundsvej 
i [adresse]" med henblik på, at forslaget efterfølgende fremlægges i offentlig høring.
Baggrunden for lokalplanen er, at en privat bygherre ønsker at udvikle sin ejendom vest for [adresse] og 
imødekomme efterspørgslen på byggegrunde og boliger i [adresse]. Formålet med lokalplanen er at give 
mulighed for indretning af et attraktivt boligområde til enfamiliehuse og rækkehuse af forskellig karakter i 
nærhed til grønne fælles friarealer.
Lokalplanområdet 
omfatter 
et 
areal 
på 
cirka 
12,5 
ha 
i 
den 
vestlige 
del 
af 
[adresse]. 
Området har en attraktiv placering med kort afstand til offentlige servicetilbud i [adresse] og nærhed til 
Hadsten. Lokalplanområdet opdeles i fire boligområder, hvor der kan etableres forskellig karakter af åben-
lav og tæt-lav boligbebyggelse. Boligtyperne fordeler sig med ca. 45 grunde til åben-lave boliger, 12 grunde 
til fritliggende enfamiliehuse på små grunde, to delområder til ca. 11 tæt-lave boliger og fem delområder, 
hvor bebyggelsen kan varieres med enten tæt-lave eller fritliggende enfamiliehuse på små grunde. Inden 
for de fem sidstnævnte delområder vil boligantallet være mellem ca. 21-34 boliger alt efter boligtype. 
Boligområderne betjenes fra en fælles stamvej, som tilkobles på Elmelundsvej. Hvert boligområde har et 
nært fælles opholdsareal. Grønne fælles friarealer imellem boligområderne forbinder lokalplanområdet til 
[adresse] mod øst og det åbne land mod sydvest. Området mod sydvest er udlagt til skovrejsningsområde 
i ”Forslag til Kommuneplan 2021-32”. 
Det er i lokalplanforslaget sikret at stamvejen kan videreføres som adgangsvej til udlagte 
perspektivområder udenfor lokalplanområdet. 
VURDERING
Lokalplanområdet indrettes med mulighed for forskellige boligtyper og stor variation af boliger i området i 
form af lav boligbebyggelse. Hermed sikres Favrskov Kommunes vision om at kunne tilbyde en variation 
og fleksibilitet i boligsammensætningen. Det er med til at give mulighed for generationsskifte i nærmiljøet 
og lokale fællesskaber. Ved at indrette nye, større boligområder med forskellige boligtyper og -størrelser 
sikres boliger til forskellige familieformer, aldre og økonomiske forhold inden for nærområdet.
Parallelt med lokalplanen er der blevet udarbejdet en vandhåndteringsplan som beskriver, hvordan regn-, 
dræn- og spildevand i og fra lokalplanområdet håndteres. Vandhåndteringsplanen indgår som bilag til 
lokalplanforslaget. Regnvand skal håndteres på overfladen og ledes til et regnvandsbassin, som er placeret 
i den sydligste del af området.
Byråd
25-05-2021 19:00
Sagsnr. EMN-2020-29079
DokID: 2418430
André Petersen
Regnvandsbassinet dimensioneres i udgangspunktet til at kunne håndtere hverdagsregn (5 års hændelser) 
fra hele det forventede byudviklingsområde vest for [adresse], herunder også de i ”Forslag til Kommuneplan 
2021-32” udlagte perspektivarealer. Så længe byudviklingen for den øvrige del af [adresse] ikke er igangsat, 
kan regnvandsbassinet være med til at sikre, at vandmængden, der udledes til [adresse], mindskes. 
Lokalplanen er i overensstemmelse med rammeområde 10.BO.9 i ”Forslag til Kommuneplan 2021-32”. 
Lokalplanens 
endelige 
vedtagelse 
forudsætter, 
at 
kommuneplanforslaget 
vedtages 
endeligt. 
Kommuneplanforslaget forventes forelagt til endelig politisk behandling i juni 2021.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Lokalplanområdet er beliggende i landzone og overføres ved lokalplanens endelige vedtagelse til byzone. 
Ansøger har underskrevet en erklæring om fraskrivelse af kommunal overtagelsespligt samt aftale om 
forbud mod brug af pesticider.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til ti uger. Høringsfristen er herved udvidet med 
to uger, idet høringsperioden foregår hen over sommerferieperioden.
INDSTILLING
Direktøren for Teknik og Miljø indstiller til Byrådet:
1. At "Forslag til lokalplan nr. 390 for et boligområde vest for Elmelundsvej i for [adresse]" godkendes og 
fremlægges i offentlig høring i ti uger.
BESLUTNING
.
Planudvalget, 4. maj 2021
Fraværende: Ingen
Indstilles godkendt med den tilføjelse, at det indarbejdes som forudsætning for ny bebyggelse, at der 
etableres fortov i lokalplanområdets afgrænsning langs vestlige side af Elmelundsvej.
Økonomiudvalget, 18. maj 2021:
Fraværende: Ingen
Indstilles godkendt.
Byrådet, 25. maj 2021:
Fraværende: Einar Hermansen
Godkendt. 
Bilag
1.
Lokalplan 390 - boligområde vest for Elmelundsvej i [adresse] (2429378)
